Erresonantzia magnetiko nuklearraren (EMN) alorrean **lerrakuntza kimiko** esaten zaio nukleo baten erresonantzia-maiztasunari estandar batekiko. Oro har, lerrakuntza kimikoaren balioa eta seinale-kopurua molekulen egiturak aztertzeko erabiltzen da.

Halaber, lerrakuntza kimikoa usa daiteke ere beste espektroskopia-mota batzuen seinaleak deskribatzeko hala nola fotoemisio-espektroskopia.

Azalpena
--------

Lerrakuntza kimikoa zer den esplikatzeko protoi EMNaren adibidea baliatuko dugu.

Konposatu kimikoen protoiek erresonatzen duten frekuentzia-eremua oso hertsia da. Klorometanoaren eta fluorometanoaren protoien kasuan, esaterako, 72 Hz-tako frekuentzia-diferentzia dago protoien erresonantzian 14.100 Gauss-eko kanpo-eremua aplikatzen denean. Spin/spin trantsizioak lortzeko erabiltzen den erradiazioa 60 **MHz** ingurukoa denez, klorometanoaren eta fluorometanoaren arteko diferentzia 1 ppm besterik ez da. Guztiz gaitza da frekuentziak zehaztasun horrekin neurtzea, horrexegatik protoi baten erresonantzia-frekuentzia ezagutzeko inolako esfortzurik ez da egiten. Aitzitik, protoien erresonantzia-frekuentzia konposatu estandar baten protoien erresonantzia-frekuentziarekiko konparatzen da. Esan nahi baita , frekuentzia-diferentzia neurtzen da. Diferentziari, kendurari, deritzo lerrakuntza kimiko. 

Lerrakuntza kimikoa ∂ bidez irudikatzen da eta ppm-tan neurtzen da. Matematikoki honela adierazten da.

{\displaystyle \delta ={\frac {\nu \_{\mathrm {lagina} }-\nu \_{\mathrm {erref} }}{\nu \_{\mathrm {erref} }}}\,,}

Erreferentziak
--------------

Lerrakuntza kimikoa neurtzeko erreferentziak behar dira. Barne- zein kanpo-erreferentziak usa daitezke. 

Barne-erreferentzien artean ohikoena tetrametilsilanoa da [TMS, (CH3)4Si], baita 13C edo 29Si atomoen kasuetan ere. TMSaren protoiek konposatu organiko arrunten protoiek baino eremu altuagoetan erresonatzen dute seinale bakarra emanik eta oso lurrunkorra denez azkar baztertzen da laginetik.

1-bromopropanoaren ENM espektroa. Lerreakuntza kimikoak molekularenegitura nolakoa den adierazten du1-bromopropanoaren ENM espektroa. Lerreakuntza kimikoak molekularen egitura nolakoa den adierazten du
Kanpo-erreferentzia laginarena ez den beste hodi ardazkide batean egoten da. Horrela lagina kontaminatzea saihestu nahi izaten da. 

EMN espektrometro modernoek eskala absolutuak baliatzen dituzte non TMSren protoiaren seinaleari 0 ppp-ko balioa ematen zaion protoi EMNren kasuan.

Adibidea
--------

Demagun EMN seinale bat detektatzen dela TMSak baino 300 Hz gehiagotan xurgatzen duena TMSari aplikatutako frekuentzia 300 MHz-takoa denean. Kasu horretan lerrakuntza kimikoa hau da:

{\displaystyle {\ce {{\frac {300\,{\rm {Hz}}}{300\times 10^{6}\,{\rm {Hz}}}}=1\times 10^{-6}=1\,{\rm {ppm\,.}}}}}

Nahiz eta erresonantzia-frekuentzia kanpo-eremu magnetikoaren balioaren menpe egon, lerrakuntza kimikoa independentea da.

Erreferentziak
--------------

1. 1 2   Irazabalbeitia, Iñaki.  (D.L. 1983). *Erresonantzia magnetiko nuklearra : onarri teorikoa eta ariketak.*  Elhuyar ISBN 84-86158-20-6. PMC 434843063. (Noiz kontsultatua: 2022-04-01).
2. ↑   Silverstein, Robert M..  (1981). *Spectrometric identification of organic compounds.*  (4th edition. argitaraldia) Wiley ISBN 0-471-02990-4. PMC 6627089. (Noiz kontsultatua: 2022-04-01).
3. ↑   **(Ingelesez)** Harris, Robin K.; Becker, Edwin D.; Menezes, Sonia M. Cabral de; Goodfellow, Robin; Granger, Pierre.  (2001-01-01). «NMR nomenclature. Nuclear spin properties and conventions for chemical shifts(IUPAC Recommendations 2001)» *Pure and Applied Chemistry* **73** (11): 1795–1818. doi:10.1351/pac200173111795. ISSN 1365-3075. (Noiz kontsultatua: 2022-04-01).

Ikus, halaber
-------------

* Erresonatzia magnetiko nuklear

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q899127
* **Hiztegiak eta entziklopediak**
* Britannica: url

 |

* Wd Datuak: Q899127